एल्मर

एल्मर (Elmer) एक मुक्तस्रोत सॉफ्टवेयर है जो फाइनाइट एलिमेन्ट विधि द्वारा यांत्रिकी, विद्युतचुम्बकत्व, ऊष्मा प्रवाह, तरल प्रवाह आदि की समस्याएँ (मल्टी-फिजिक्स) हल करता है। इसका विकास मुख्य रूप से सी एस सी ने फिनलैण्ड के विश्वविद्यालयों के सहयोग जो से किया है।

एल्मर की सबसे बड़ी विशेषता इसका पैरेलेल सॉल्वर है। इसमें प्री-प्रोसेसिंग और पोस्ट-प्रोसेसिंग को उतना महत्व नहीं दिया गया है जितना इसके सॉल्वर को। प्री-प्रोसेसिंग के लिए Gmsh, Salomi, FreeCAD आदि अत्यन्त उपयुक्त हैं। इसी प्रकार, उच्च-स्तरीय पोस्ट-प्रोसेसिंग एवं आंकड़ा-दर्शन (डेटा विजुअलाइजेशन) करने के लिए पैराव्यू (Paraview) का उपयोग करने की सलाह दी जाती है। यद्यपि एल्मर में ElmerPost तथा ElmerVTK नामक पोस्ट-प्रोसेसर हैं, किन्तु वे साधारण स्तर के कार्यों के लिए हैं। 

 एल्मर के विभिन्न अवयव 
 एल्मरग्रिड (ElmerGrid) –  यह मेश को विभिन्न प्रकार के मेश को एल्मर के लिये उपयुक्त रूप में बदलने के काम आता है। 

 एल्मर जीयूआई (ElmerGUI) – यह जीयूआई मुख्यतः एल्मर की केस-फाइल बनाने के काम आती है जिसमें हल की जाने वाली समस्या का विस्तृत विवरण दिया जाता है। किन्तु एल्मर-जीयूआई में एल्मर के द्वारा किये जा सकने वाले सभी प्रकार की भौतिकी का चुनाव नहीं किया जा सकता अतः केस फाइल में सीधे लिखना पड़ता है।

 एल्मर सॉल्वर ( ElmerSolver) – यह एल्मर का सबसे महत्वपूर्ण अंग है और इसी के कारण एल्मर की पहचान है। यह FEM समस्या को समीकरणों के रूप में बदलकर उन्हें हल करती है और विभिन्न नोड एवं एलीमेन्ट में भौतिक राशियों (जैसे ताप, दाब, वेग, स्ट्रेस, स्ट्रेन, चुम्बकीय फ्लक्स घनत्व आदि) का मान निकालकर आउटपुट फाइल तैयार करती है। 

 एल्मरपोस्ट (ElmerPost) – वर्तमान समय में यह केवल नाम के लिये है। इसका उपयोग करने के बजाय पैराव्यू (ParaView) आदि का उपयोग करने की सलाह दी जाती है।

इसी प्रकार के अन्य सॉफ्टवेयर
 मुक्तस्रोत
 ओपेन_एफईएम (OpenFEM)
 फ्री_एफईएम ( FreeFem++)

 निजी
 ऐन्सिस (Ansys)

इन्हें भी देखें
 मुक्तस्रोत सॉफ्टवेयर
 फाइनाइट एलिमेन्ट विधि
 जी मेश (Gmsh)

बाहरी कड़ियाँ
Official website
elmer-elmag - This is a development repository for electromagnetics tutorial and verification cases
ElmerFEM - a basic tutorial (जनवरी २०२६)
 CircuitBuilder? Elmer CircuitBuilder - is a Python library to streamline the creation of circuit networks and enable circuit-field simulations
Elmer simulation of magnetism

Introduction to Elmer FEM software  (२०१८)
Elmer GUI Tutorials
Mesh generation software used with Elmer
Multiphysics simulation software for electromagnetics and fluid dynamics 
Compare Elmer against other free FEM software

सन्दर्भ

श्रेणी:मुक्तस्रोत सॉफ्टवेयर